पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण के मामले रुकने का ही नाम नहीं ले रहे हैं। हालत ये हैं कि गत वर्ष अप्रैल से लेकर दिसंबर तक जितने केस सामने आए थे, उससे अधिक केस इस साल अब तक सामने आ चुके हैं। गत वर्ष अप्रैल से दिसंबर तक 3728 केस सामने आए थे। 2021 में अब तक 3769 केस सामने आ चुके हैं। इसमें से भी पिछले 37 दिनों में 3660 पॉजिटिव केस सामने आए हैं।
यहीं रफ्तार रही, तो मई माह में अप्रैल माह का भी रिकॉर्ड टूटता नजर आ रहा है। जिस गति से केस बढ़ रहे हैं, उससे लग रहा है कि कोरोना संक्रमण की चैन तोड़े जाने के सभी प्रयास विफल हो रहे हैं। बहरहाल जिले में इस साल जनवरी में 69, फरवरी में 7, मार्च में 33, अप्रैल को 2644 एवं मई में अब तक 1 हजार 16 पॉजिटिव केस सामने आ चुके हैं। जिले में गत अप्रैल से अब तक 7497 पॉजिटिव केस मिल चुके हैं। मई माह के आठ दिनों में कोई भी दिन ऐसा नहीं गया है कि 100 से कम केस सामने आए हो।
कहां कितने केस आए सामने
जिले में कोरोना संक्रमण के टोंक शहर में 31, टोंक ग्रामीण में 13, देवली में 21, मालपुरा में 22, उनियारा में 4 व टोडारायसिंह में 3 केस सामने आए हैं। विभाग द्वारा दी गई जानकारी के अनुसार 2 की मौत भी हुई है। वहीं शुक्रवार को 152 पॉजिटिव केस रिकवर भी हुए हैं।
अस्पतालों की क्या है स्थिति
जिले में कोरोना के 1589 एक्टिव केस में से 1456 संक्रमित होम आसोलेशन में है। वहीं 133 अस्पतालों में भर्ती है। इसमें 92 के ऑक्सीजन, दो वैंटिलेटर एवं 8 आईसीयू में भर्ती है। जिले में शुक्रवार को 862 सेंपल लिए गए, जिनकी जांच आना बाकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn